Castellers de Cerdanyola | El fet casteller vist pel TETE
Posts Tagged ‘Castellers de Cerdanyola’
Moltes gràcies fillols! (17/03/2019)
Posted in Cròniques actuacions, tagged Bordegassos de Vilanova, Capgrossos de Mataró, Castellers de Barcelona, Castellers de Cerdanyola, Castellers de Cornellà, Castellers de la Roca, Castellers de la Sagrada Família, Castellers de Lleida, Castellers de Rubí, Castellers de Sant Cugat, Castellers de Sants, Castellers de Sarrià, Castellers de Sydney, Castellers del Prat de Llobregat, Castellers del Riberal, Colla Castellera de Figueres, Colla Castellera Nyerros de la Plana, Encantats de Begues, Minyons de Terrassa, Vailets de Gelida, Xics de Granollers on dilluns, 18 Març 2019| Leave a Comment »
Aquest diumenge els Castellers de Barcelona hem celebrat un dels actes més icònics del 50è Aniversari de la colla, i és que la idea va ser poder reunir en una mateixa plaça totes les colles que la colla ha apadrinat al llarg dels 50 anys d’història.
Tal i com estan actualment els calendaris de totes les colles del món castells no era gens fàcil la fita a nivell logístic de calendari i segurament per això la data triada va ser en un mes de març en que encara hi ha poques diades castelleres.
Per a poder acollir-les totes el lloc triat va ser l’Antiga Fàbrica d’Estrella Damm, lloc que acull molts actes del món casteller degut al ser el patrocinador principal de la CCCCC, lloc que permetia acollir a totes les colles però que potser quedava un pel ajustat l’espai degut al aforament màxim permès que té la localització per qüestions de seguretat. A l’actuar a la Sagrada Família també es va convidar a la colla dels Castellers de la Sagrada Família.
Amb la responsabilitat de la diada per part de la Mery Mañané amb la col·laboració i suport de molts castellers de la colla la diada i festa va poder ser celebrada.
Així va ser com abans de que obrissin les portes de la Damm ja hi havia un gran ambient casteller als voltants, amb els colors de les camises de les diferents colles, i a partir de les 11.30h les colles van anar entrant i col·locant-se al lloc d’actuació amb un ritme més lent del previst que va fer que els parlaments d’abans d’iniciar la diada no es fessin a l’horari previst; uns parlaments per part de Ramon Gil (president dels Castellers de Barcelona), Inés Solé (presidenta de la CCCC) i Joan Subirats (Comissionat de Cultura de l’Ajuntament de Barcelona), i on es va destacar el fet de que els Castellers de Barcelona siguin la quarta colla més veterana en continuïtat, la primera de l’àrea no tradicional, colla que ha assolit castells de nou i, i també de les que més ha dignificat la dona ja que ha tingut dues caps de colla, primer baix de castell de nou i colla amb una actuació complerta de castells de set amb tronc, nucli i canalla completament femení, i finalment, la difusió del fet casteller apadrinant tantes colles. Es va tancar aquest acte protocol·lari amb el record de la jornada a les diferents colles apadrinades per odre d’apadrinament: Bordegassos de Vilanova (1972), Castellers de la Roca (1974, dissolts al 1979), Minyons de Terrassa (1979), Vailets de Gelida (1985), Castellers de Cornellà (1991), Xics de Granollers (1991), Castellers de Sants (1993), Castellers de Lleida (1995), Capgrossos de Mataró (1996), Castellers de Rubí (1996), Castellers de Sant Cugat (1996), Colla Castellera de Figueres (1996), Castellers del Riberal (1997), Castellers de Cerdanyola (1998), Colla Castellera Nyerros de La Plana (1999), Encantats de Begues (2012), Castellers del Prat de Llobregat (2014), Castellers de Sarrià (2016) i Castellers de Sydney (2016).
Torneig de futbol casteller 2019
Posted in Activitats no castelleres, General, tagged #castellers, #torneigcdberga, Castellers d'Andorra, Castellers de Barcelona, Castellers de Berga, Castellers de Caldes de Montbui, Castellers de Cerdanyola, Castellers de la Sagrada Família, Castellers de la Vila de Gràcia, Castellers de Mallorca, Colla Vella dels Xiquets de Valls, Minyons de Terrassa, Nois de la Torre, Torneig de futbol casteller, Xicots de Vilafranca on diumenge, 3 Març 2019| Leave a Comment »
El darrer cap de setmana del mes de febrer d’aquest any 2019 es va viure una nova edició del torneig de futbol casteller, concretament organitzat per la Colla dels Castellers de Berga a la capital del Berguedà. Tot i que tothom presagiàvem un torneig amb molt de fred vàrem tenir la sort de viure el millor cap de setmana a nivell climàtic del que portem d’any.
Com ja va passar a l’edició de l’any passat a Sabadell, el torneig reunia a 48 colles en el format de competició i alguna més amb sols d’afició, i és que com passa cada any hi ha colles que es queden fora de poder competir ja que s’inscriuen més colles de les poden participar.
El sorteig va deparar que els Castellers de Barcelona poguéssim jugar el torneig, i un segon torneig va fer que estiguéssim enquadrats en el grup format també pels Castellers de Cerdanyola i els Castellers d’Andorra.
Posted in Cròniques actuacions, tagged Bordegassos de Vilanova, Castellers d'Esparreguera, Castellers d'Esplugues, Castellers de Berga, Castellers de Cerdanyola, Castellers de la Sagrada Família, Castellers de Lleida, Castellers de Terrassa, Colla Castellera de Sant Pere i Sant Pau, Colla Castellera Jove de Barcelona, Colla Jove dels Castellers de Sitges, concurs de castells, Concurs de castells 2018, Moixiganguers d'Igualada, Nens del Vendrell, Nois de la Torre, Sagals d'Osona, Xicots de Vilafranca, Xics de Granollers, Xiquets de Reus, Xiquets del Serrallo on divendres, 12 Octubre 2018| Leave a Comment »
Posted in Cròniques actuacions, tagged Castellers de Barcelona, Castellers de Cerdanyola, Colla Castellera de Sant Pere i Sant Pau, Festa Major del Raval on diumenge, 15 Juliol 2018| 3 Comments »
Després del cap de setmana viscut a Londres, els Castellers de Barcelona tornàvem a actuar al país i ho fèiem en una de les diades més tradicionals de la colla, la de la Festa Major del Raval, diada que ha tingut diferents emplaçaments i el que s’està consolidant en els darrers anys és el de la Plaça de la Gardunya i que cada any que passa té una fisonomia diferent.
El juliol sempre és un més estrany, una mica diferent, i el d’aquest any segurament fins ara ha estat més accentuat per un calendari on després de l’aniversari vàrem tenir s etmana de descans, tot seguit van arribar les colònies de la canalla, després diada del Casc Antic que va agafar desprevinguda a mitja colla i finalment el viatge a Londres que va fer que no hi hagués assaig normal el darrer divendres.
Tot i això l’assaig havia mostrat que estrenar la catedral dels castellers era possible si hi tots hi crèiem però en canvi no podíem revalidar el 2 de 8 amb folre que havíem descarregat en dues ocasions durant el més de juny.
Tot i que la diada estava prevista que comences a les 18h d’aquest dissabte, per evitar tenir problemes amb la gran manifestació que s’havia convocat per les 19h per la llibertat dels presos i exiliats polítics es va poder avançar a les 17h per a tenir més marge i poder comptar amb la màxima participació de castellers en aquesta diada. (més…)
Fent camí, pas a pas, més a prop de la clàssica de 8 (06/05/2015)
Posted in Cròniques actuacions, tagged Castellers de Barcelona, Castellers de Cerdanyola, Castellers de Sant Cugat on dilluns, 7 Mai 2018| Leave a Comment »
Aquest passat diumenge els Castellers de Barcelona teníem una nova diada castellera per a poder seguir avançant en la nostra particular temporada. Una diada emmarcada en un cap de setmana de nou on el dissabte havíem tingut l’oportunitat de mostrar la vessant solidària participant al matí d’una campanya de donació de sang organitzada per les penyes del Barça, i a la tarda la vessant més festiva, cultural i tradicional en un nou cercavila festiu de les Festes de la Primavera del Clot-Camp de l’Arpa.
Amb la bona feina feta a l’assaig els objectius estaven més que clars però aquest any el temps està condicionant bona part de les diades i la d’aquest diumenge a Cerdanyola també ho va ser en bona part. Ja de bon matí la previsió no era gaire bona però els que vàrem emprendre el camí de Barcelona fins a la diada a Cerdanyola al principi semblava que el temps ens respectaria i és que a l’hora anunciada de trobada el cel a la costa no era amenaçador tot i que cap a la muntanya estava més ennuvolat, però amb el camí fet en la seva part més difícil la pluja va aparèixer i ja no ens va deixar en tot el camí, amb moments diversos d’intensitat, i on ens creuàvem amb multitud de ciclistes i corredors que també desafiaven al mal temps.
Un cop a plaça es va confirmar que l’actuació es passava a celebrar al local de la colla local i així va ser com ens hi vam adreçar sense conèixer els detalls. Un cop els caps de colles reunits vàrem acabar de definir els detalls d’una diada que no tindria descans per la tècnica ja que a mesura que avançava la diada i anava canviant el temps anàvem prenent les decisions oportunes i així va ser com vam arribar a preparar la pinya de fins a cinc castells. (més…)
Castells al resguard del Senyor (16/03/2018)
Posted in Cròniques actuacions, tagged Basílica del Pi, Castellers de Barcelona, Castellers de Cerdanyola, Festa Major de Sant Josep Oriol on diumenge, 18 Març 2018| Leave a Comment »
Tot i que fa dues setmanes els Castellers de Barcelona havíem tornat a les places amb la diada de dones a Vilafranca del Penedès, aquest tercer cap de setmana de març amb doblet d’actuacions suposava a la pràctica la tornada a plaça de la colla de forma definitiva en aquesta temporada 2018.
I ja va sent un clàssic el cap de setmana amb la diada per la Festa Major de Sant Josep Oriol dissabte a la tarda i la del diumenge al Clot com a diada d’inici.
Tot i que el dissabte es va presentar a primera hora amb sol (crec que va ser així, no?!), després d’un migdia a resguard en el Barcelona Beer Festival a la Farga de l’Hospitalet l’anada cap a la Plaça del Pi de Barcelona presentava un cel més nuvolós i amb un petit plugim. Però la colla tenia ganes de castells i vam poder reunir un bon número de camises, i després d’alguns dubtes respecte a si es realitzava la diada i en quines condicions, finalment la Basílica del Pi situada a la mateixa plaça ens obria les portes per acollir la diada castellera, i així va ser com el seu interior va ser en aquesta ocasió el protagonista dels castells i no la seva façana com és habitual. (més…)